|  |
| --- |
| Številka: 511-59/2019/13 |
| Ljubljana, dne 17. novembra 2022  |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Informacija o udeležbi ministra dr. Igorja Papiča na političnem forumu in formalnem zasedanju Odbora OECD za izobraževalne politike na ministrski ravni v Parizu 7. in 8. decembra 2022 – predlog za obravnavo**  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko … sprejela naslednjiS K L E P:Vlada Republike Slovenije se je seznanila z informacijo o udeležbi ministra dr. Igorja Papiča na političnem forumu in formalnem zasedanju Odbora OECD za izobraževalne politike na ministrski ravni: »Gradnja inkluzivne in pravične družbe skozi izobraževanje«, ki potekata dne 7. in 8. decembra 2022 na sedežu Organizacije za ekonomsko sodelovanje in razvoj (OECD) v Parizu.   Barbara Kolenko Helbl  generalna sekretarka Sklep prejmejo: * Ministrstvo za izobraževanje, znanost in šport,
* Ministrstvo za zunanje zadeve,
* Generalni sekretariat Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Tina Vuga, vodja Oddelka za mednarodno sodelovanje, Služba za evropske zadeve in mednarodno sodelovanje, MIZŠ,
* Sabina Melavc, sekretarka, Oddelek za mednarodno sodelovanje, MIZŠ.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
|  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
|  |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II. a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Gradivo nima večjih finančnih posledic za državni proračun. Potni stroški v višini okvirno 8.000 EUR se krijejo iz proračunske postavke proračunskega uporabnika PP 334810 – Materialni stroški. |
| **8. Predstavitev sodelovanja z združenji občin:**  |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
|  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **Dr. Igor Papič** **MINISTER**  |

Priloga:

1. Informacija o udeležbi ministra dr. Igorja Papiča na političnem forumu in formalnem zasedanju Odbora OECD za izobraževalne politike na ministrski ravni v Parizu 7. in 8. decembra 2022 PREDLOG SKLEPA

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko … sprejela naslednji

S K L E P:

Vlada Republike Slovenije se je seznanila z informacijo o udeležbi ministra dr. Igorja Papiča na političnem forumu in formalnem zasedanju Odbora OECD za izobraževalne politike na ministrski ravni: »Gradnja inkluzivne in pravične družbe skozi izobraževanje«, ki poteka dne 7. in 8. decembra 2022 na sedežu Organizacije za ekonomsko sodelovanje in razvoj (OECD) v Parizu.

 Barbara Kolenko Helbl

 generalna sekretarka

Sklep prejmejo:

* Ministrstvo za izobraževanje, znanost in šport,
* Ministrstvo za zunanje zadeve,
* Generalni sekretariat Vlade Republike Slovenije.

PRILOGA 1

**Informacija o udeležbi ministra dr. Igorja Papiča na političnem forumu in**

**formalnem zasedanju Odbora OECD za izobraževalne politike na ministrski ravni**

**»Gradnja inkluzivne in pravične družbe skozi izobraževanje«**

**Pariz, 7. in 8. december 2022**

1. **Namen dogodka**

Okoliščine, povezane z učinki pandemije COVID-19 na izobraževalne sisteme, učeče in strokovne delavce v izobraževanju, so močno vplivale tudi na delo Organizacije za ekonomsko sodelovanje in razvoj (OECD), ki se je odzivala hitro in učinkovito, predvsem z raziskavami in analizami raziskovalnih podatkov v podporo državam pri zagotavljanju kakovostnega izobraževanja in učenja v izrednih razmerah. Nova spoznanja in zavedanja zahtevajo bolj strateške dolgoročne razmisleke o družbi prihodnosti, ki jo želimo, in o tem, kakšne izobraževalne politike in sisteme, vsebine in okolja potrebujemo za njeno udejanjanje: razmisleke, ki v vedno bolj povezanem in negotovem svetu ne morejo biti več omejeni na nacionalno raven. S prepoznanjem o tem in visoki strokovnosti OECD so države članice spodbudile k organizaciji formalnega zasedanja ministrov za izobraževanje v letu 2022 po zadnjem, ki je potekalo v Istanbulu, Turčiji, leta 2010.

Glavni namen zasedanja je izmenjava in skupno iskanje močnih, inovativnih in na podatkih temelječih odgovorov na politične izzive z oblikovanjem strateških usmeritev za delo OECD v podporo državam pri razvijanju odpornih, odzivnih in učinkovitih izobraževalnih sistemov v perpsektivi vseživljenjskega učenja za dobrobit ljudi, družbe in planeta.

Ministrstvo za izobraževanje, znanost in šport sodeluje v nizu dejavnosti in raziskav OECD, med katerimi velja izpostaviti programe INES (kazalniki izobraževalnih sistemov), PISA (mednarodna raziskava o dosežkih učencev) in TALIS (mednarodna raziskava o učenju in poučevanju; s pridobljenim sofinanciranjem Evropske komisije). Slovenija je sodelovala tudi v prvem ciklu raziskave PIAAC za mednarodno ocenjevanje kompetenc odraslih (2012-2016), v drugi cikel (2018-2014) se ni vključila. Med večjimi projekti sodelovanja z OECD velja izpostaviti razvoj Nacionalne strategije za razvoj in uporabo spretnosti« - »National Skills Strategy« z objavo diagnostičnega poročila (2017) in poročila »Smernice za izvajanje Strategije spretnosti za Slovenijo: Izboljšanje upravljanja izobraževanja odraslih (2018)«. Oktobra 2020 smo v sodelovanju z OECD gostili virtualni Vrh spretnosti 2020: »Skills Strategies for a World in Recovery« / »Strategije za razvoj spretnosti v času okrevanja«: <https://skills-summit-slovenia.sta.si>).

1. **Informacije o dogodku**

Dogodek bo gostila in mu predsedovala Norveška s sopredsedovanjem Koreje in Portugalske ob Estoniji, Finski, Grčiji in Japonski. Finančno je k projektu prispevala tudi Slovenija. Zasedanje bo potekalo **7. in 8. decembra 2022** na **sedežu OECD v Parizu**. Poleg držav članic OECD so bile na neformalni in formalni del dogodka vabljene še: Argentina, Brazilija, Bolgarija, Ljudska republika Kitajska, Hrvaška, Indija, Indonezija, Peru, Romunija in Južna Afrika, ter druge mednarodne organizacije, kot sta Svet Evrope in UNESCO.

1. **Program dogodka**

Dogodek se bo začel z neformalnim Političnim ministrskim forumom na visoki ravni z vodilno temo o vlogi izobraževanja pri razvijanju družb »Role of education in re-building societies« - 7. decembra. Politični forum na visoki ravni bo priložnost za pogovor o aktualnih temah z ministri, drugimi visokimi uradniki in deležniki, vključno s predstavniki poslovne skupnosti, sindikatov, strokovnjaki s področja izobraževanja, učenci in predstavniki civilne družbe. Osredotočil se bo na vlogo izobraževanja pri ponovni izgradnji družbe s ciljem povezati izobraževalno agendo z njenim širšim družbenim in gospodarskim učinkom.

Formalne razprave bodo potekale drugi dan, 8. decembra, pod naslovom »Re-building an inclusive and equitable society through education« / »Gradnja vključujoče in pravične družbe skozi izobraževanje«. Sklenil jih bo sprejem skupne pravno nezavezujoče politične izjave.

Okvirna tema plenarne moderirane razprave bo *"Zagotavljanje prožnih in pravičnih izobraževalnih sistemov, ki gradijo temelje vključujočih in pravičnih družb*". Sledila bosta dva kroga vzporednih razprav v skupinah:

- Pravičnost in vključenost v izobraževanju z vidika celostne obravnave otroka.

- Vloga digitalizacije za krepitev relevantnosti in inkluzije v izobraževanju.

- Naslavljanje kognitivnih, socialnih in čustvenih potreb učečih, organizacija šole za relevantnost, pravičnost in inkluzivnost izobraževanja.

- Temelji za učenje skozi vse življenje, od rojstva, skozi poklicno življenje in po tem;

- Povezovanje med svetom izobraževanja in svetom dela.

- Alternativna dokazila in ponudniki izobraževanja kot gonilo vključujočega vseživljenjskega učenja in procesov posodabljanja izobraževanja.

Na delovnem kosilu bodo ministri razpravljali o *"izobraževanju za okoljski trajnostni razvoj*".

Sklepni del plenarnega zasedanja bo namenjen seznanitvi s povzetki razprav na ločenih sejah in sprejemu politične izjave o gradnji pravičnih družb skozi izobraževanje: splošnih načel in dolgoročnih ciljev za delovanje držav in OECD po treh glavnih stebrih:

* »Graditi pravičnejše družbe skozi izobraževanje in usposabljanje« s poudarki o pomenu sinergij z drugimi področji političnega delovanja, celovite obravnave učečih s posebno pozornostjo do ranljivih skupin, krepitve mednarodno primerljivih podatkov o povezanosti med izobraževanjem, uspešnostjo gospodarstev ter razvojem trajnostnih pravičnih in vključujočih družb, o pomenu širšega mednarodnega spremljanja napredka pri zagotavljanju pravičnosti v izobraževanju;
* »Zamisliti si izobraževanje na novo« s poudarki o pomenu razvijanja izobraževalnih sistemov, v katerem bodo imeli vsi posamezniki potrebno podporo za izpolnitev svojih potencialov na najvišji ravni, zagotavljanja prehodnosti izobraževalnih poti, kakovostnega poučevanja in inovativnih učnih okolij s koriščenjem priložnosti, ki jih nudijo nove digitalne tehnologije, vključno s spodbujanjem odprtih učnih virov in odgovornim povezovanjem digitalnih rešitev preko meja, o pomenu raziskovanja trendov, ki vplivajo na izobraževanje;
* »Podpreti razvoj spretnosti za prihodnost«, še posebej znanj, spretnosti, naravnanosti in vrednot mladih in odraslih za digitalni, zeleni, vključujoč in demokratični svet ob zavedanju pomena ravnovesja med osebno rastjo in ekonomskim, socialnim in okoljskim blagostanjem, pomena vključevanja vseh deležnikov, tudi učečih, in odpiranja priložnosti za izobraževanje in razvoj spretnosti v različnih oblikah in skozi vse življenje.

Sprejeta izjava bo objavljena pod odgovornostjo generalnega sekretarja OECD, umeščena v Zbirko pravnih instrumentov organizacije in posredovana v vednost Svetu OECD. Predstavljala bo smernice za pripravo prihodnjih programov dela OECD v izobraževanju in usposabljanju. Med gradivi velja izpostaviti podlage za razpravo, ki so jih pripravili v Sekretariatu OECD, in poskusni koncept semaforja kazalnikov o pravičnosti v in skozi izobraževanju, ki predstavlja preliminarni rezultat procesa skupnega oblikovanja osnove za spremljanje in vzajemno učenje o politikah na tem področju med državami.

V Sloveniji velja v kontekstu razprav omeniti v strateške dokumente, kot sta Vizija 2050 in Strategija razvoja Slovenije 2030, ki poudarjajo pomen učenja za uspešno soočasnje z največjimi izzivi, pomen zagotavljanja kakovostnega življenja za vse z uravnoteženim gospodarskim, družbenim in okoljskim razvojem ter dobrimi priložnostmi za delo, izobraževanje in ustvarjanje v varnem, zdravem in čistem okolju. Načela inkluzije in pravičnosti sta zapisana v slovenski šolski zakonodaji.

Podlage za uresničevanje nacionalnih strateških ciljev in načel v visokošolskem izobraževanju in izobraževanju odraslih so bile posodobljene v Resoluciji o Nacionalnem programu visokega šolstva do 2030 in Resoluciji o nacionalnem programu izobraževanja odraslih 2021-2030, tudi z uporabo podatkov in sodelovanjem OECD. Začel se je proces razvoja nacionalnega programa vzgoje in izobraževanja 2023-2022 in prenova izobraževalnih programov na področjih pred-šolske vzgoje, osnovnošolskega in srednješolskega izobraževanja. Delo bo potekalo na podlagi analiz podatkov iz nacionalnih in mednarodnih raziskav, ki nakazujejo določene izzive po kazalnikih pravičnosti, blagostanja učencev in učenk. Potrebno bo bolj poglobljeno razumevanje povezav med različnimi dejavniki, dognanj raziskav o procesih učenja in učinkov izobraževanja na osebne, družbene in ekonomske izide, lokalno in globalno. Pri tem prepoznavamo edinstveni potencial organizacije, kot je OECD, za zagotovitev potrene podpore na najvišji strokovni ravni tako skozi razvijanje in zbiranje podatkov kot strateško svetovanje in ustvarjanje priložnosti vzajemnega učenja. Ministrstvo za izobraževanje, znanost in šport podpira načela in usmeritve, kot zapisane v osnutku politične izjave ministrov za izobraževanje OECD, saj so skladne s celovitimi pogledom in smernicami za razvoj vzgoje in izobraževanja v Sloveniji - na vseh ravneh in skozi vse življenje - v okoliščinah, ki jih zaznamuje niz priložnosti in tveganj ob trendih, kot sta hiter razvoj novih tehnologij in okoljske spremembe. Zagovarjamo pomen trdnih osnovnih znanj in spretnosti, odprtosti do učenja in ustvarjanja novega, pozitivnih socialnih in čustvenih naravnanosti ter vrednot demokratične kulture. Pozdravljamo priložnosti vzajemnega učenja o politikah, ki so uspešne na tej poti, z vključevanjem vseh deležnikov, ki lahko doprinesejo k uresničenju usmeritev na regionalni in globalni ravni.

1. **Seznam delegacije:**

Zasedanja OECD v Parizu se bo udeležila delegacija v sestavi:

- **dr. Igor Papič**, minister za izobraževanje, znanost in šport Republike Slovenije;

- **gospa Darja Lisjak**, vodja kabineta, MIZŠ;

- **mag. Peter Ješovnik**, veleposlanik-stalni predstavnik Republike Slovenije pri OECD;

- **gospa Ana Strnad**, svetovalka za področje izobraževanja pri Stalnem predstavništvu Slovenije pri OECD

- **gospa Sabina Melavc**, članica OECD odbora EDPC, podsekretarka, Oddelek za mednarodno sodelovanje, MIZŠ.